CELEX: 32018R0220
Language: bg
Date: 2018-02-09 00:00:00
Title: Регламент за изпълнение (ЕС) 2018/220 на Комисията от 9 февруари 2018 година относно класирането на някои стоки в Комбинираната номенклатура

16.2.2018   
               
               
                  BG
               
               
                  Официален вестник на Европейския съюз
               
               
                  L 43/3
               
            РЕГЛАМЕНТ ЗА ИЗПЪЛНЕНИЕ (ЕС) 2018/220 НА КОМИСИЯТА
      от 9 февруари 2018 година
      относно класирането на някои стоки в Комбинираната номенклатура
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
      като има предвид, че:
      
                  (1)
               
               
                  С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87 на Съвета (2), е необходимо да се приемат мерки относно класирането на стоките, посочени в приложението към настоящия регламент.
               
            
                  (2)
               
               
                  С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
               
            
                  (3)
               
               
                  В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
               
            
                  (4)
               
               
                  Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да се ползва от титуляря за известен срок по силата на член 34, параграф 9 от Регламент (ЕС) № 952/2013. Този срок следва да бъде три месеца.
               
            
                  (5)
               
               
                  Мерките, предвидени в настоящия регламент, са в съответствие със становището на Комитета по Митническия кодекс,
               
            ПРИЕ НАСТОЯЩИЯ РЕГЛАМЕНТ:
      Член 1
      Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
      Член 2
      Обвързващата тарифна информация, която не е в съответствие с настоящия регламент, може да продължи да се ползва по силата на член 34, параграф 9 от Регламент (ЕС) № 952/2013 за срок от три месеца от датата на влизане в сила на настоящия регламент.
      Член 3
      Настоящият регламент влиза в сила на двадесетия ден след деня на публикуването му в Официален вестник на Европейския съюз.
      
      
         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 9 февруари 2018 година.
         
            
               За Комисията,
            
            
               от името на председателя,
            
            Stephen QUEST
            
               Генерален директор
            
            
               Генерална дирекция „Данъчно облагане и митнически Съюз“
            
         
      
      
         (1)  ОВ L 269, 10.10.2013 г., стр. 1.
      
         (2)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).
      
         ПРИЛОЖЕНИЕ
         
                     Описание на стоките
                  
                  
                     Класиране (код по КН)
                  
                  
                     Основания
                  
               
                     (1)
                  
                  
                     (2)
                  
                  
                     (3)
                  
               
                     Механично устройство (т.нар. ръчен разпръсквач), който се състои от стоманена конструкция, пластмасов резервоар с платнена вътрешна облицовка с обем приблизително 60 литра, въртящ се разпръсквач отдолу и две пневматични гуми.
                     То е предназначено за разпределяне (разпръскване/разхвърляне чрез въртене) на тор, пясък, семена, сол и др. Обемът на разпределяния материал може да се променя от дръжката. Устройството е подходящо за редовна поддръжка на големи площи.
                     Вж. изображението (*1).
                  
                  
                     8424 89 70 
                  
                  
                     Класирането се определя от общи правила 1, 3, буква в) и 6 за тълкуване на Комбинираната номенклатура, от забележка 2 към глава 84 и от описанията на кодове по КН 8424 , 8424 89  и 8424 89 70 .
                     Устройството отговаря на описанието на позиция 8424  (разпръскване на пясък и сол) и на позиция 8432  (разпръсквач на тор и сеялка). То не може да бъде класирано по силата на забележка 3 към раздел XVI, тъй като няма само една основна функция. Съгласно забележка 2 към глава 84 апарат или устройство, което отговаря на описанието на една или повече позиции от 8401  до 8424  и едновременно на описанието на една или повече позиции от 8425  до 8480 , се класира в подходящата позиция от първата посочена група (в случая 8424 ).
                     Устройството може да се използва като устройство за земеделски или градинарски цели от подпозиция 8424 82  и като друг вид устройство от подпозиция 8424 89 . Като се имат предвид характеристиките на устройството, нито една от тези функции не се смята за негова основна функция по смисъла на забележка 3 от раздел XVI и се счита, че описанието на нито една от двете подпозиции не е по-конкретно. Поради това устройството трябва да бъде класирано в подпозицията, която е последна по ред.
                     Следователно устройството трябва да бъде класирано в код по КН 8424 89 70  като друг механичен апарат или устройство за изхвърляне, разпръскване или пулверизиране на течни или прахообразни материали.
                  
               
            
         
            (*1)  Изображението е само за информация.